ArabovMK/tajik-wikipedia-corpus huggingface dataset:
Бомус

Бомус, бомас — гиёҳест бо баргҳои борику овезон, ки дорои решаи нисбатан амиқе аст ва дар муқобили хушкӣ ва гармо муқовим мебошад ва ба ҳамин ҷиҳат низ қодир аст дар тобистони гарм ба рушду нумуви худ идома диҳад. Тавсифоти гиёҳшинохтӣ Пояаш шахшӯли мӯякдор ё бемӯяки бо-рик буда, 5-120 см қад мекашад; хӯшагулаш ҷорӯбакшакл аст. Апрел-июл гул карда, баъдтар тухм мебандад. Бомус қариб дар ҳама ҷо мерӯяд; дар кӯҳҳо дар баландиҳои 2500-3000 м аз с. б. дучор меояд. Хусусан дар ҷойҳои камхок — заминҳои санглох, шағалзори соҳили дарёҳо, нишебиҳои кӯҳҳо нағз нумӯ меёбад. Хӯроки хуби чорвост. Дар Тоҷикистон 9 гунаи бомус (.,.,.,.,.,.,.,.,.) вомехӯрад. Чун хӯроки чорво фақат 6 гунаи бомус омӯхта шудааст:. 25-65 см қад мекашад; баргаш борики дароз (бараш 4-8 мм), хӯшагулаш кӯтоҳ. Дар заминҳои корам алафи бегона ҳисоб мешавад. то 30-75 см қад мекашад. Барги дарози борик (бараш 3-9 мм), хӯшагули калон (дарозиаш то 20 см)-и ҷорӯбакмонанд ва саракҳои хурд дорад. Дар боғот, заминҳои партову кишти тирамоҳӣ чун алафи бегона дучор меояд. Рустании серғизо ва хӯроки хуби чорво мебошад. пояи хамида (дарозиаш 25-80 см), барги дарозрӯя (бараш 3-8 мм) ва хӯшагули зич дорад. Дар киштзор, боғот ва заминҳои партов алафи бегона аст. Онро то тухмбандӣ чорво нағз мехӯрад. то 25-45 см қад мекашад; пояаш серпашмак, баргаш дарозрӯя (бараш 2-4 мм), хӯшагулаш калон (дарозиаш 9-14 см), 3-4 сарак дорад. Дар заминҳои партов, кишти тирамоҳӣ, канори роҳ мерӯяд. Аз сабаби сахту шахшӯл будани поя онро чорво нағз намехӯрад. Пояи. хамидаи парешон (баландиаш 10-30 см), баргаш ҳамвори дарозрӯя (бараш 3-5 мм) аст, чорво нағз мехӯрад. пояи каме хамида (то 20-80 см қад мекашад) дорад. Хӯшагулаш калон (дарозиаш 15-20 см) аст. Чун алафи бегона дар киштзори тирамоҳӣ мерӯяд. Ҳангоми нашву оғози хӯшабандӣ онро чорво нағз мехӯрад.
Бонапартиён

Бонапартиён — сулолаи императорони ки Наполеони Бонапарт (соли 1804) асос гузоштааст. Насли Бонапартиён аз Флоренсия ибтидо гирифта, соли 1529 ба Корсика кӯч мебанданд; аз насл ба насл суду адвокат будаанд. Соли 1757 падари асосгузори сулола Карло Мариа Бонапарт унвони дворянӣ (ашрофӣ) гирифтааст. Намояндагони сулолаи Бонапартиён дар Фаронса солҳои 1804-14, 1815 (Наполеони) ва 1852-70 (Наполеони) ҳукмронӣ кардаанд. Дар даврони ҳукмронии Наполеони бар давлатҳое, ки бо сардории ӯ Фаронса тасхир карда буд, намояндагони сулолаи Бонапартиён роҳбар таъйин карда мешуданд: Жозеф Бонапартиён дар солҳои 1806-08 шоҳи Навполитан, солҳои 1808-13 шоҳи Испания; Луи (Людовик) Бонапартиён дар солҳои 1806-10 шоҳи Ҳолландия, Жером Бонапартиён дар солҳои 1807-13 шоҳи Вестфилия таъйин шуда буданд. Дар миёнаҳои асри 19 сулолаи Бонапартиён ба ду шоха тақсим шуд, ки яке аз онҳо ба сабаби зиддияти асосгузори он Люсен Бонапартиён бо бародари Наполеони ҳуқуқи соҳиби моликият шуданро надошт. Ин шоха аз тарафи падарӣ то соли 1924 пас аз фавти Ролан Бонапарт ва аз тарафи модарӣ — то соли 1962 бо марги Мария шоҳдухти юнонӣ ва даниягӣ идома дошт. Намояндагони шохаи соҳиби моликият аз унвони шоҳзода (шоҳбону) Бонапартиён-ро истифода мекарданд.
Бонги хатар

Бонги хатар — ишорати шартӣ (бо мушак, бурғу, шайпур), ки аз рӯйи он ҷузъу томҳои ҳарбӣ (қисм, иттиҳодия) дар муҳлати муқарраршуда дар ҳолати комилан тайёри ҳарбӣ барои иҷрои супориши ҷангӣ дар минтақаи аз рӯйи нақша муайяншуда ҳозир мешаванд. Бонги хатар, ишорати шартӣ (ё гурӯҳи ишорот), ки аҳолиро аз хатари ҳуҷуми ҳавоӣ, атомӣ, кимиёӣ ё хатарҳои дигар ва дар бораи ҷорӣ гардидани қоидаҳои муайяни рафтор огоҳ менамояд. Бонги хатар ба воситаи радио, телевизион, гудоки фабрикаву заводҳо, киштиҳо ва ғайра шунавонида мешавад. Баъди гузаштани хатар аҳолиро бо ишорати тамом шудани хатар огоҳ менамоянд.
Бонга (ноҳияи Вашкин, Вологда)

Бонга — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вашкин, ки дар вилояти Вологда қарор дорад, дохил мешавад.
Бонгбонг Маркос

Фердинанд Ромуалдес Маркоси хурдӣ (., 13 сентябри 1957), инчунин бо номи Бонгбонг Маркос маъруф аст арбоби давлатӣ ва сиёсатмадори Филиппин аст. Дар интихоботи моҳи майи соли 2022 президенти Филиппин интихоб шуд. Вай 30 июни соли 2022 ба кор шурӯъ мекунад. Писари президенти собиқ Фердинанд Маркос 5 ва занаш Имелда. Зиндагинома Соли 1980, дар замони диктатураи падараш, Маркоси хурдии 23-сола лейтенанти губернатори Илокоси Шимолӣ ва баъд аз се сол губернатори музофот шуд. Вай дар ин мақом то соли 1986, замоне ки падараш дар ҷараёни Инқилоби зард сарнагун шуд ва оилаи президент ба Ҳавайӣ фирор кард 6. Пас аз марги Маркоси калонӣ (падараш) дар соли 1989, президенти нав Коразон Акино ба аъзои оилаи Маркос иҷозат дод, ки ба Филиппин баргарданд. Бонгбонг Маркос ва модараш дар ҳоли ҳозир дар Иёлоти Муттаҳида барои нақзи қарори додгоҳ дар бораи пардохти 353 миллион доллар ҷуброн ба қурбониёни нақзи ҳуқуқи башар дар замони режими ҷаноби Маркос 7 ҳабс мешаванд. Маркос ба ватан баргашта, фаъолияти сиёсиашро идома дод. Дар соли 1991 ӯ ба Маҷлиси намояндагон интихоб шуд ва пас аз ҳафт сол ӯ боз мақоми губернатори музофоти Илокос Нортеро ба муддати се сол гирифт ва баъдан ду маротиба дубора интихоб шуд. Сенатори Филиппин дар солҳои 2010-2016. Бонгбонг Маркос яке аз номзадҳои асосӣ дар интихоботи президентии соли 2022 мебошад. Шарики ӯ ҳамчун ноиби президенти эҳтимолӣ духтари сарвари хориҷшаванда Родриго Дутерте Сара буд 8. Маркос дар тӯли якчанд моҳ мунтазам бартарии назарсанҷиҳои интихоботӣ буд 9 10 11. Президенти 17-уми Филиппин интихоб шуд. 30 июни соли 2022 ба кор шурӯъ мекунад.
Григорий Бонгард-Левин

Бонгард-Левин Григорий Макс имович (26 август 1933, Маскав — 30 сентябр 2008, Нёйӣ-сур-Сен, Фаронса) — яке аз муаррихон ва шарқшиносони Зиндагинома Дар оилаи корманди илмӣ таваллуд шудааст. Хатмкардаи факултаи таърихи Донишгоҳи давлатии Маскав ба номи М. В. Ломоносов, "Аз Скифия то Ҳинд" (1983, бо ҳаммуаллифии Э. А. Грантовский) ва ғ. мебошад. Ширкаткунандаи чандин конференсияву симпозиумҳои байналмилалӣ дар мавзӯъҳои таърихи Шарқи бостон ва тамаддунҳои гуногуни он, ҳамчунин оид ба масъалаҳои антропология ва мардумшиносӣ дар Ҳалле, Маскав, Деҳлӣ, Порис ва ғ.
Хати парвоз

Хати парвоз ва фурӯдӣ — қисмати муайяни росткунҷаи аэродромҳои заминӣ, ки барои фуруд омадан ва парвоз кардани ҳавопаймо омода шудааст. Дарозии хати парвоз бисёр гуногун аст, аммо хати парвоз бо дарозии 1829 наметавонад барои ҳавопаймоҳои зери 200000 фунт муносиб бошад. Барои ҳавопаймоҳои бо вазни бештар ба хат бо дарозии ҳаддиақал 2438 метр лозим аст. Ҳамчунин нигаред.
Фурудгоҳи Лос Пинос

Фурудгоҳи Лос Пинос — фурудгоҳи ҳамагона (умумӣ) аст, ки як бонди фуруди Хок дорад, ва тӯли бонди он 1135 метр аст. Ин фурудгоҳ дар кишвари Иёлоти Муттаҳидаи Амрико қарор дорад, ва дар баландии 14 метр аз сатҳи баҳр воқеъ шудааст.
Бондаренков (ноҳияи Шебекин)

Бондаренков — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Шебекин, ки дар вилояти Белгород қарор дорад, дохил мешавад.
Бондарев (ноҳияи Краснояруж)

Бондарев — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Краснояруж, ки дар вилояти Белгород қарор дорад, дохил мешавад.
Бондарево (ноҳияи Кантемиров, Воронеж)

Бондарево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кантемиров, ки дар вилояти Воронеж қарор дорад, дохил мешавад.
Бондарев (ноҳияи Новооскол)

Бондарев — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Новооскол, ки дар вилояти Белгород қарор дорад, дохил мешавад.
Бонистика

Бонистика — илми ёрирасони илми таърих, ки пули коғазӣ ва бонҳои аз гардиш баромадаро ҳамчун санади таърихии инъикоскунандаи вазъи иқтисодӣ ва сиёсии ҷомеа меомӯзад. Б. дар оғози асри 20 ба вуҷуд омада, бо сиккашиносӣ (нумизматика) робитаи зич дорад.
Бониек Гарсия

Оскар Бониек Гарсия Рамирес (сентябри 1984, Тегусигалпа, Ҳондурас) — футболбози ҳондурасӣ, вингери рост, нимҳимоятгар.
Сергей Бондарчук

Ҷоизаи Оскар Бондарчук Сергей Фёдорович (25 сентябр 1920 1 2 3,, губернияи Херсон — 20 октябр 1994 1 2 3, Маскав 4) — коргардони филм, ҳунарпеша ва филмноманависи шӯравӣ, Ҳунарпешаи халқии ИҶШС, Қаҳрамони Меҳнати Сотсиалистӣ. Зиндагинома Хатмкардаи Омӯзишгоҳи театрии шаҳри Ростов ва факултаи актёрии Институти давлатии умумииттифоқии маданияти шаҳри Маскав. Ширкатдори ҶБВ. Фаъолият Нақши аввалинро дар кинофилми "Гвардияи ҷавон", Мартин ("Муҳориба дар Неретва", 1969) ва ғ. Дар филми бадеии "Ҳодиса дар фурудгоҳ" ("Тоҷикфилм", 1988) нақши генерал Токаренкоро бозидааст. Чун коргардон асари М. Шолохов "Қисмати инсон"-ро гузошта, худ нақши Андрей Соколовро бозидааст. Барои офаридани филми "Қисмати инсон" ба Сергей Бондарчук Мукофоти ленинӣ дода шуд. Яке аз корҳои барҷастаи Сергей Бондарчук чун коргардон филми 4-қисмаи "Ҷанг ва сулҳ" аз рӯйи романи Л. Н. Толстой мебошад. Дар ин филм Сергей Бондарчук нақши Пйер Безуховро бозидааст. Ба қисмҳои 1-ум ва 2-юми ин филм Мукофоти Калони Кинофестивали чоруми умумиҷаҳонӣ дар Маскав, ба қисмҳои 1-4 мукофоти Академияи санъати кино ва илми Амрико — "Оскар" дода шудаанд. Сергей Бондарчук муаллифи сенария ва коргардони филмҳои бадеии "Ҷанг ва сулҳ", "Ветерлоо", "Онҳо барои Ватан ҷангидаанд", "Дашт", "Зангӯлаҳои сурх" (филмҳои 1 ва 2), "Борис Годунов" ва коргардони филми "Дони Ором" (нотамом) мебошад. Аз соли 1974 дар Институти давлатии театру кинои Маскав аз маҳорати актёрӣ дарс додааст. Ҳунарпешагони халқии Тоҷикистон Асланшо Раҳматуллоев, Соро Сабзалиева, Юнус Юсуфов шогирдони Сергей Бондарчук мебошанд. Ҷоизаҳо Барандаи Мукофоти давлатии РСФСР ба номи бародарон Василевҳо (1977; барои филми "Онҳо барои Ватан ҷангидаанд"), Мукофоти давлатии ҶШС Украина ба номи Т. Г. Шевченко, Мукофоти давлатии ИҶШС (1984; барои филми "Зангӯлаҳои сурх"). Бо орденҳои Ленин, Байрақи Сурхи Меҳнат қадр шудааст.
Бонитети беша

Бонитети беша — нишондоди маҳсулнокии беша, ки ба муҳити иқлиму хок вобастагӣ дорад. бонитети бешаро аз рӯйи баландии миёнаи дарахтон муайян мекунанд, ки барои бозрасии хоҷагӣ ва ташкилу танзими хоҷагии ҷангал муҳим аст. Ҷадвали ба бонитет ҷудо кардани дарахтзорро аввалин бор олими рус М. М. Орлов пешниҳод кардааст. Аз рӯйи ҷадвали ӯ дарахтзорро ба 5 гурӯҳи бонитет ҷудо мекунанд: асосӣ (—) ва иловагӣ (а,, б ва ғ.). Дарахтзори пурмаҳсул ба гурӯҳи а, дарахтзори ҳосилаш паст ба гурӯҳи б мансуб аст. Барои бонитети бешаҳое, ки аз тухм ва бехҷаст сабзидаанд, ҷадвалҳои алоҳида тартиб дода мешавад. Қади дарахт ҳар қадар баланд бошад, маҳсули он ҳамон қадар меафзояд. Барои дарахтзори хеле сермаҳсул бонитети бешаи б ва в мувофиқ аст. Муқоисаи бешазор аз рӯйи нишондоди баландӣ барои дарахтзори ҳамсол (синну соли баробар) пешбинӣ шудааст. Аз ин рӯ, ҳангоми аз рӯйи баландӣ муайян кардани бонитети бешаи дарахтзори синну соли гуногун мумкин аст саҳв роҳ ёбад. бонитети беша барои ташкил ва танзими хоҷагиҳои ҷангал зарур мебошад.
Бонито

Бонито - коммунаи Италия, ки дар вилояти Кампания, дар музофоти Авеллино ҷойгир аст. Аҳолӣ Ҷуғрофия Маъмурияти коммуна Пайвандҳо.
Бонкдории исломӣ

Бонкдории исломӣ — навъе бонкдорӣ ё фаъолияти бонкӣ, ки бо аҳкоми ислом (бавежа муқаррароте барои муқобила бо рибо ва рибохорӣ) ҳамхонӣ дорад ва дар қолаби иқтисоди исломӣ таъриф мешавад.
Бонкдорӣ дар Тоҷикистон

Гурӯҳ:Маҷаллаҳои Гурӯҳ:тип издания множественный ба забон "Бонкдорӣ дар Тоҷикистон" — маҷаллаи иттилоотӣ-бонкии Бонки миллии Тоҷикистон. Аз августи 1996 то соли 2008 бо номи "Ахбори Бонки миллии Тоҷикистон" ба забонҳои тоҷикӣ ва русӣ нашр мешуд. Аз августи 2009 ба забони тоҷикӣ бо ин ном ба табъ мерасад. Дар саҳифаҳои "Бонкдорӣ дар Тоҷикистон" бештар матолиби марбут ба низоми бонкӣ ва фаъолияти бонкҳо, навидҳои низому мушкилот ва рушду тараққиёти ин соҳа чоп мешаванд. Фаъолияти "Бонкдорӣ дар Тоҷикистон" ба татбиқи сиёсати пулию қарзии Бонки миллии Тоҷикистон, таҳкиму побарҷо будани қурби пули миллӣ ва таблиғи навгониҳои иқтисоди бозоргонӣ равона шудааст. Маҷалла дар баробари навгониҳои бонкии кишвар аз фаъолияти бонкҳои давлатҳои ИДМ ва Амрикову Иттиҳоди Аврупо, таърихи бонкҳову дигар масоили марбут ба низоми бонкдорӣ низ матолиб ба табъ мерасонад. Адади нашраш 500 нусха.
Бонкдории мобилӣ

Бонкдории мобилӣ — истифодаи хидматрасониҳои бонкӣ ба воситаи Интернет ва телефон. Ин навъи бонкӣ охири солҳои 90-уми асри 19 дар ИМА пайдо шуда буд. Минбаъд дар аксари бонкҳои дунёи мутамаддин хидматрасонии Б.м. иҷро шудани амалҳои зеринро осон мегардонад: дидани тавозун ва бақияи маблағ дар суратҳисоб, фаъол намудан, ё қатъ намудани кортҳои бонкӣ ва ё суратҳисоби бонкӣ, интиқоли маблағ байни суратҳисоби қартагӣ ва суратҳисоби амонатӣ, интиқоли маблағ аз суратҳисоби кортӣ ба суратҳисоби шахсони воқеӣ ва ҳуқуқӣ дар бонки дилхоҳ, интиқоли маблағ ба кортҳои пардохтии ва кортҳои пардохти миллӣ, ташкил намудани фармоиши пардохтӣ аз рӯи мушаххасоти бонкии муштарӣ. Афзалияти хидматрасонии Б.м. аз хидматрасониҳои анъанавии бонкӣ ҳангоми пардохти хидматрасониҳои коммуналӣ, ширкатҳои телефонӣ ва таъминкунандагони интернет; фавран ба низоми бонкӣ пайваст шудан; бехатарии идоракунии суратҳисоб. Тарзи пайвастшавӣ ба Б.м. чунин сурат мегирад: муштарии бонк барои пайвастан ба хидматрасонии Б.м. ба шӯъбаи бонке, ки дар онҷо барояш хидмат мерасонанд, бо ариза муроҷиат мекунад. Ба муштарӣ барои истифодаи ин навъи хидматрасонӣ рамз (парол) дода мешавад. Баъзе бонкҳо барои пайвастани муштариён ба ин намуди хидматрасонӣ аз сомонаи худ истифода мебаранд. Дар Ҷумҳурии Тоҷикистон низ ин навъи хидматрасонӣ оғоз гардидааст. Чунончи ҶСК "Агроинвестбонк" хидматрасонии СМС-хабариро барои муштариёнаш пешниҳод кардааст.
Сбербанк

Бонки Амонатгузории Русия — бонк, ки соли 1841 таъсис ёфтааст. Бонк зимни фаъолияташ таҷрибаи зиёди корӣ ва дастовардҳои бонкиро соҳиб гаштааст.
Юрий Бондарев

Бондарев Юрий Василевич (15 март 1924 1 2 3, Орск, губернияи Оренбург 1 — 29 март 2020 4 5, Маскав 4) — нависанда и Ширкаткунандаи ҶБВ аз августи 1942. Қаҳрамони Меҳнати Сотсиалистӣ. Зиндагинома Хатмкардаи Институти адабиёти ба номи М. Горкий. Ҳикояҳои нахустинаш соли 1949 дар матбуот чоп шудаанд. Маҷмӯаи нахустинаш — "Дар дарёи калон", повести нахустинаш — "Командирони ҷавон". Мавзӯи асосии эҷодиёти Юрий Бондарев дар ҳикояҳо, повестҳо ва романҳояш ҶБВ мебошад. Дар повестҳои "Баталйонҳо ба ҳуҷум кардан даъват мекунанд", "Тирборони охирин", романи "Барфи гарм" ва ғ. Юрий Бондарев қаҳрамониҳои аскарон, афсарон, генералҳои шӯравӣ, инчунин авзои рӯҳии онҳоро бо маҳорати баланд тасвир намудааст. Дар романҳои "Хомӯшӣ" ва идомаи он — романи "Ду нафар" воқеаву ҳодисаҳои давраи баъд аз ҷанг, саргузашти қаҳрамонони ба давраи осоиш расида ва мавқеи худро дар зиндагӣ ҷустани онҳо инъикос ёфтааст. Дар ҳикояҳои маҷм. "Шомгоҳ", повести "Хешовандон" Юрий Бондарев аз зиндагию омоли ҷавонони шӯравӣ ҳикоя кардааст. Юрий Бондарев яке аз муаллифони сенарияи филми "Озодӣ" (1970, дорандаи Мукофоти ленинӣ, 1972) мебошад. Дар романи тетралогия (чоргона)-и "Соҳил" (1975, Мукофоти давлатии ИҶШС, 1977), "Интихоб" (1980; Мукофоти давлатии ИҶШС, 1983), "Бозӣ", "Санҷиш" масъалаҳои муҳимми иҷтимоӣ, сиёсӣ ва маънавии давр (солҳои 70-80 замони шӯравӣ) матраҳ гардидаанд. Дар ин асарҳо инчунин мавзӯи ҶБВ яке аз мавзӯъҳои асосӣ мебошад. Умуман дар тамоми осори Юрий Бондарев низоъҳои драмавии тезу тунди маънавӣ, иҷтимоӣ ба миён гузошта шудаанд. Аз рӯйи асарҳои Юрий Бондарев "Тирборони охирин", "Хомӯшӣ", "Соҳил", "Барфи гарм" филмҳо офарида шуда, пешкаши тамошобинони собиқ ИҶШС гардида буданд. Юрий Бондарев дар анвои дигари адабӣ — эссеҳои импрессионистӣ "Лаҳзаҳо", романи публитсистӣ дар мавзӯи рӯз "Салоҳиятҷӯӣ", китоби андешаҳо оид ба мавқеи адабиёт дар раванди таърих "Ҷустуҷӯи ҳақиқат" ва ғ. низ асарҳо офаридааст. Ордену ҷоизаҳо Бо ду ордени Ленин, орденҳои Револютсияи Октябр, Байрақи Сурхи Меҳнат, Ҷанги Ватанӣ (дараҷаи), "Нишони Фахрӣ" сарфароз гадидааст.
Бонки Иттилоотии Интернетии Филмҳо

Пойгаҳи Иттилоотии Интернетии Филмҳо (аз ё) — пойгаҳи иттилооти бархате аст, ки шомили иттилооти бозигарон, филмҳо, бозиҳои видеоӣ, маҷмуаҳои телевизионӣ ва ғайра мебошад. Таърих Эзоҳ Пайвандҳо Шаблон:.
Бонки тавсеъаи исломӣ

Бонки тавсеъаи исломӣ, Бонки исломии рушд — созмони байналмилалии молиявӣ дар шаҳри Ҷиддаи Арабистони Саудӣ. Таърих Бонки тавсеъаи исломӣ 18 декабри 1973 дар конференсияи аввали вазирони молияи кишварҳои аъзои Созмони конфронси исломӣ бунёд шуда, фаъолияти худро 20 октябри 1975 оғоз кардааст. Сармояи Бонки тавсеъаи исломӣ аз ҳисоби ҳаққи узвияти кишварҳои аъзои он ташаккул ёфтааст. Айни замон иттиҳоди Бонки тавсеъаи исломӣ ташкил ёфтааст, ки ба он созмонҳои Иттиҳодияи исломӣ оид ба рушди бахши хусусӣ, Иттиҳодияи исломӣ оид ба суғуртаи сармоягузорӣ ва қарзҳои содиротӣ, Институти таҳқиқотӣ ва омӯзиши исломӣ, Иттиҳодияи байналмилалии тиҷоратӣ — молиявии исломӣ дохил мешаванд ва ҳар кадом вазифаҳои муайяни худро доранд. Мақсади асосии Бонки тавсеъаи исломӣ мусоидат намудан ба рушди иқтисодиёти кишварҳои аъзои он ва ҷаҳони исломӣ дар асоси қонун ва қоидаҳои шариати исломӣ мебошад. Воҳиди пули Бонки тавсеъаи исломӣ — динори исломӣ. Сармояи хусусии Бонки тавсеъаи исломӣ 15 млрд динори исломиро ташкил медиҳад. Айни ҳол 56 давлати дунё узви Бонки тавсеъаи исломӣ буда, Ҷумҳурии Тоҷикистон аз соли 1996 (дар маҷлиси солонаи Бонки тавсеъаи исломӣ дар шаҳри Конакрии Гвинея) узви он гардидааст. Ҳамкории Тоҷикистон бо Бонки тавсеъаи исломӣ аз соли 1998 оғоз гардида, қарзҳои он дар пешрафти иқтисодиёти мамлакат мусоидат мекунад. Қарзҳои аз ҷониби Бонки тавсеъаи исломӣ пешниҳодшаванда барои барқарорсозии мактабу беморхонаҳо, хариди таҷҳизот ва сохтмони иншооти нави Тоҷикистон масраф гардидаанд. Аз ҷумла қисми зиёди роҳи мошингарди Кӯлоб-Хоруғ-Қулма то сарҳадди Чин аз ҳисоби маблағҳои Бонки тавсеъаи исломӣ ва шарикони он бунёд ва азнавсозӣ шудааст.
Бонки аврупоии бозсозӣ ва тавсеъа

Бонки аврупоии бозсозӣ ва тавсеъа (БАБТ,,) — ниҳоде молӣ аст, ки дар соли 1991 таъсис шудааст ва барои тавсеаи иқтисод ва густариши ҳамкориҳои минтақавию ҷаҳонӣ мусоидат мекунад. Бонки аврупоии бозсозӣ ва тавсеъа бо 29 давлати ҷаҳон аз кишварҳои Аврупои Марказӣ то Осиёи Марказӣ барои амалисозии лоиҳаҳои гуногун, пеш аз ҳама бо корхонаҳои бахши хусусӣ ҳамкорӣ менамояд. Бонки аврупоии бозсозӣ ва тавсеъа соли 1991 ҳамроҳ бо 61 кишвар ва ду созмони байналмилалӣ барои дастгирии иқтисоди бозорӣ ва демократия ташкил шудааст. Қароргоҳаш дар шаҳри Лондони Британияи Кабир воқеъ аст. Бонки аврупоии бозсозӣ ва тавсеъа ҳамчун созмони байналмилалӣ аз имтиёзҳои зиёде бархурдор мебошад, масалан, ҳуқуқи кормандони он дахлнопазир аст. Бонки аврупоии бозсозӣ ва тавсеъа дар марҳалае ба вуҷуд омад, ки дар давлатҳои Аврупои Марказӣ ва Шарқӣ сохти сиёсии сотсиалистӣ дигар шуд ва собиқ ҷумҳуриҳои Шӯравӣ дар бунёди бахши нави хусусӣ дар шароити гузариш ба иқтисоди бозорӣ муҳтоҷи ёрӣ ва дастгирӣ буданд. Бонки аврупоии бозсозӣ ва тавсеъа бузургтарин сармоягузор дар минтақа буда, ба ғайр аз ҷудо намудани маблағҳои худ, маблағҳои зиёди сармоягузории мустақими хориҷиро низ ҷалб менамояд. Бо вуҷуди он ки саҳомонаш намояндагони давлатанд, Бонки аврупоии бозсозӣ ва тавсеъа бо шарикони тиҷоратиаш асосан корхонаҳои хусусиро маблағгузорӣ мекунад. Бонки аврупоии бозсозӣ ва тавсеъа маблағгузории лоиҳавии бонкҳо, корхонаҳо ва ширкатҳоро амалӣ сохта, ҳам ба истеҳсолоти нав ва ҳам ба ширкатҳои амалкунанда маблағ ҷудо менамояд. Он ҳамчунин бо ширкатҳои давлатӣ бо мақсади дастгирии равандҳои хусусигардонӣ ва навсозии сохтории онҳо, инчунин такмили хоҷагии коммуналӣ ҳамкорӣ мекунад. Хусусиятҳои хосси амалиёти Бонки аврупоии бозсозӣ ва тавсеъа ҷалби васеи маблағҳо бо асъори миллии кишварҳои Аврупои Шарқӣ, аз ҷумла рубли русӣ мебошад. Мувофиқи ойиннома Бонки аврупоии бозсозӣ ва тавсеъа фаъолияти худро танҳо дар кишварҳое ба роҳ меандозад, ки ба принсипҳои "демократия" пайравӣ дошта бошанд. Ҳифзи муҳити атроф қисми таркибии низоми боэътимод фаъолияткунандаи идораи воҳид буда, дар тамоми амалиёти сармоягузории Бонки аврупоии бозсозӣ ва тавсеъа ба эътибор гирифта мешаванд. Ҷумҳурии Тоҷикистон низ дар баробари дигар кишварҳои собиқ Иттиҳоди Шӯравӣ саҳоми Бонки аврупоии бозсозӣ ва тавсеъа буда, аз қарзҳои он истифода мебарад. Бонки аврупоии бозсозӣ ва тавсеъа дар Тоҷикистон барои пешрафти фаъолият ба ширкати нӯшобабарории "Оби зулол" ва бонкҳои тиҷоратии хусусӣ қарзҳои дарозмуддат додааст. Ҳамчунин Бонки аврупоии бозсозӣ ва тавсеъа соҳиби қисме аз саҳмияҳои "Агроинвестбонк" мебошад. Сармояи оинномавии Бонки аврупоии бозсозӣ ва тавсеъа дар соли 2008-ум 11,8 млрд евроро ташкил медод.
Бонки тавсеъаи осиёӣ

Бонки тавсеъаи осиёӣ, Бонки осиёии рушд — бонки байнидавлатии минтақавии кредитҳои дарозмуҳлат барои кишварҳои Осиё ва ҳавзаи Уқёнуси Ором. Таърих Соли 1966 ташкил шуда, то имрӯз 64 давлат аъзои он мебошанд. Саҳомони асосии Бонки тавсеъаи осиёӣ: Ҷопон, ИМА, Хитой, Ҳиндустон, Австралия, Индонезия ва Канада. Бонки тавсеъаи осиёӣ барои ҳавасмандии болоравии иқтисод дар Осиёву Шарқи Дур, ирсоли вомҳо, дуввумӣ барои қарзҳои дарозмуҳлат барои бо фоизи имтиёзӣ (1-3 %) пардохт мегардад. Давраи имтиёзӣ барои қарзҳои одӣ 3-5 сол ва аз хазинаи махсус 10 сол аст. Соли 2006 Бонки тавсеъаи осиёӣ барои ҷорӣ намудани "воҳиди пулии осиёӣ" (ВПО) қарор қабул кард, ки он дар 13 кишвари аъзои он истифода гашта, шояд бо гузашти замон ба Евро-и осиёӣ табдил шавад. Маблағҳои Бонки тавсеъаи осиёӣ аз ҳисоби ҳаққи узвияти давлатҳои аъзо (7 дарсади маблағи оинномавии Б.; тақр. 55 млрд доллар), нася гирифтан аз бозори байналмилалии саҳмияҳо ва даромад аз қарздиҳӣ ташаккул меёбад. Лоиҳаҳои асоситарин (назаррас)-и Бонки тавсеъаи осиёӣ: кашидани лӯлаи нафти фароафғонӣ, лоиҳаи ёрии фаврӣ зимни заминларза ва тӯфонҳо дар Индонезия, барномаи минтақавии истифодаи д. Меконг. Дар солҳои гузашта Бонки тавсеъаи осиёӣ ба Тоҷикистон дар ҳаҷми тақр. 1 млрд доллари амрикоӣ қарзҳои имтиёзнок, грантҳо ва ёрии техникӣ пешниҳод намудааст. Айни ҳол бо маблағи умумии 530 млн доллари амрикоӣ як силсила лоиҳа дар бахшҳои энергетика, нақлиёт ва молияи давлатӣ мавриди татбиқ қарор дорад. Тибқи барномаи шарикии Бонки тавсеъаи осиёӣ ва Тоҷикистон барои солҳои баҳри беҳсозии шабакаи роҳҳои нақлиётӣ, амнияти энергетикӣ, рушди бахши хусусӣ ва идоракунии минтақавӣ 200 млн доллари амрикоӣ (асосан дар шакли грант) ҷудо мегардад. Бо маблағзузории грантии Бонки тавсеъаи осиёӣ роҳи мошингарди Душанбе — Турсунзода то сарҳадди Ӯзбекистон мавриди навсозӣ қарор дошта, барои бозсозии роҳи мошингарди Айнӣ — Панҷакент то сарҳадди Ӯзбекистон низ қарор қабул шудааст. Маҷмӯи лоиҳаҳои фаъол ба маблағи умумии 529 млн доллари амрикоӣ дар бахшҳои энергетика, нақлиёт ва молияи давлатӣ дар ҳоли татбиқ қарор доранд. Дар Осиёи Марказӣ Бахши ҳамкории иқтисодии минтақавии Осиёи Марказӣ фаъолият дошта, ҶХХ (Вилояти мухтори Синзяну Уйғур), Қазоқистон, Қирғизистон, Тоҷикистон, Ӯзбекистон, Озарбойҷон, Муғулистон ва Афғонистон аъзои он мебошанд.
Бонки амонатӣ

Бонкҳои амонатӣ — бонкҳое, ки маблағҳои озоди аҳолиро дар шакли пасандозҳои дархостӣ, пасандозҳои фаврӣ ё уҳдадориҳо аз рӯйи вомбаргҳо ҷамъ оварда, маблағҳои ҷамъомадаро барои додани қарзҳои кӯтоҳмуҳлат ва дигар амалиёте, ки нигаҳдории сатҳи муайяни бозоргириро таъмин месозанд, истифода мебаранд.
Бонки байналмилалии Тоҷикистон

Бонки байналмилалии Тоҷикистон (номи пурра Ҷамъияти саҳомии пӯшидаи "Бонки байналмилалии Тоҷикистон"; пешина ҶДММ ТАҚХ "Стандарт финанс") — яке аз бонкҳои Тоҷикистон. Таърих ҶДММ ТАҚХ "Стандарт финанс" иҷозатномаи БМТ 0000027-ро дар моҳи апрели соли 2014 дарёфт намудааст. Ҳангоми таъсис додани ташкилот роҳбарият ва саҳмдорон дар назди худ ҳадаф гузошта буданд, ки воситаҳои молиявии худ ва шариконро барои маблағгузории муассисаҳои хурд ва ҳамчунин рушди қарздиҳии истеъмолӣ ҷалб намоянд. Таваҷҷуҳи хос дар ин ҳолат ба қарзҳо барои таҳсилот ва қарзҳо ҷиҳати беҳсозии шароити зиндагӣ дода мешавад. Дар ин маврид стратегияи ташкилот меъёрҳои нисбатан паст барои фоизҳо ва муҳлатҳои нисбатан дарози пардохти қарзҳоро дар назар дорад. 29 феврали соли 2016 ҶДММ ТАҚХ "Стандарт финанс" иҷозатномаи БМТ 0000060 — ро дарёфт намуда, ба ҶСП "Бонки байналмилалии Тоҷикистон" табдил ёфт.
Бонки давлатӣ

Бонки давлатӣ — бонке, ки моликияти давлат буда, онро мақомоти давлатӣ роҳбарӣ мекунад. Бонки давлатӣ марказӣ ва тиҷоратӣ мешавад. Бонкҳои марказии баъзе мамлакатҳо бонки давлатӣ буда, сармоя ва моликияташон мансуб ба давлат аст. Онҳо сиёсату амалиёти худро на барои ба даст овардани фоида, балки дар асоси талаботи иқтисоди миллӣ ба роҳ мемонанд. Бонкҳои давлатии тиҷоратӣ сиёсати давлатро дар бобати ба хоҷагиҳо додани кредит ҷонибдорӣ карда, амалиёти сармоягузорӣ, миёнаравӣ ва ҳисобу китоб мегузаронанд.